
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1742 

26 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 


Ν.Π «Δημοτικό Στάδιο Καισαριανής». 1 

Συγκρότηση Κοινού Υπηρεσιακού Συμβουλίου Ν.Π.Δ.Δ. 

Ν. Καβάλας. 2 

Σύσταση Ειδικού Υπηρεσιακού Συμβουλίου του Εμπο¬ 
ρικού και Βιοτεχνικού Επιμελητηρίου ΚΑΣΤΟΡΙΑΣ 
(Ε.Β.Ε.Κ.) Ν. ΚΑΣΤΟΡΙΑΣ. 3 


Καθορισμός για το έτος 2004 υπέρβασης του ανωτά- 
του ορίου ημερών εκτός έδρας μετακινήσεων που 
καθορίσθηκαν με τις 6496/2.4.2002 και 11312/ 
14.5.2002 αποφάσεις Γενικού Γραμματέα Περιφέ¬ 
ρειας Ηπείρου, Τεχνολόγων Γ εωπονίας, υπηρετού- 
ντων στις Νομαρχιακές Αυτοδιοικήσεις Άρτας- Θε¬ 
σπρωτίας. 4 

Κατάργηση του νομικού προσώπου με την επωνυμία 
«Σχολική Επιτροπή Νηπιαγωγείου Μοδιού» και σύ¬ 
σταση νέου Δημοτικού Νομικού Προσώπου με την 


επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου του Δ.Δ. Μοδιού» στο 

Δήμο Μαδύτου του Νομού Θεσσαλονίκης. 5 

Τροποποίηση συστατικής πράξης της ΔΕΠΑΤ του Δή¬ 
μου Τυμπακίου Ν. Ηρακλείου. 6 

Τροποποίηση Οργανισμού Εσωτερικής Υπηρεσίας 
Δήμου Μυστρά Ν. Λακωνίας. 7 


ΑΠΟΦΑΣΕΙ Σ 

Αριθ. 54643 (1) 

Έγκριση του Οργανισμού Εσωτερικής Υπηρεσίας του 
Ν.Π «Δημοτικό Στάδιο Καισαριανής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν.1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν.2307/1995. 

2. Τις διατάξεις του άρθρου 8 του Ν.2503/1997. 

3. Την υπ’ αριθμ. 3/2004 απόφαση του Δημοτικού Συμ¬ 


βουλίου του Δήμου Καισαριανής με την οποία εκφράζει 
την σύμφωνη γνώμη του για την 18/2004 απόφαση του Δι¬ 
οικητικού Συμβουλίου του Ν.Π.Δ.Δ«ΔημοτικόΣτάδιο Και- 
σαριανής». 

4. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 10/2004 πρακτικό του. 

5. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την 18/2004 απόφαση του Διοικητικού Συμ¬ 
βουλίου του Ν.Π.Δ.Δ. «Δημοτικό Στάδιο Καισαριανής « πε¬ 
ρί ψήφισης του Οργανισμού Εσωτερικής Υπηρεσίας αυ¬ 
τού ως εξής: 

Άρθρο 1 

Η Υπηρεσία του ΝΠΔΔ συγκροτείται σε ένα τμήμα. 

ΤΜΗΜΑ: ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΥΠΗΡΕΣΙΩΝ - 
ΣΥΝΤΗΡΗΣΗΣ ΕΠΙΣΚΕΥΗΣ ΕΠΟΠΤΕΙΑΣ ΦΥΛΑΞΗΣ & ΔΙΑ¬ 
ΘΕΣΗΣ ΑΘΛΗΤ. ΕΓΚΑΤΑΣΤΑΣΕΩΝ. 

Άρθρο 2 

Το τμήμα αποτελείται από τα ακόλουθα γραφεία. 

1. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ του ΝΠΔΔ. 

2. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ - ΛΟΓΙΣΤΗΡΙΟΥ 
- ΔΙΑΧΕΙΡΙΣΗΣ ΧΡΗΜΑΤΙΚΟΥ - ΠΡΟΜΗΘΕΙΩΝ & ΥΛΙΚΩΝ 
ΣΥΝΤΗΡΗΣΗΣ - ΓΡΑΜ/ΑΣ ΑΡΧΕΙΟΥ ΠΡΩΤ. ΣΤΑΤΙΣΤΙΚΗΣ 
& ΠΛΗΡΟΦΟΡΙΚΗΣ. 

3. ΓΡΑΦΕΙΟ ΤΕΧΝΙΚΩΝ - ΣΥΝΤΗΡΗΣΗΣ ΠΡΑΣΙΝΟΥ 
ΕΓΚΑΤΑΣΤΑΣΕΩΝ ΜΗΧΑΝ/ΚΟΥ & ΛΟΙΠΟΥ ΕΞΟ¬ 
ΠΛΙΣΜΟΥ. 

4. ΓΡΑΦΕΙΟ ΚΛΕΙΣΤΟΥ ΓΥΜΝΑΣΤΗΡΙΟΥ - ΦΥΛΑΞΗΣ - 
ΚΑΟΑΡ/ΤΗΤΑΣ 

5. ΓΡΑΦΕΙΟ ΥΓΕΙΟΝΟΜΙΚΗΣ ΜΕΡΙΜΝΑΣ - ΙΑΤΡΕΙΟ. 

Άρθρο 3 

Οι θέσεις του προσωπικού του Νομικού Προσώπου 
διαρθρώνονται σε κλάδους βαθμούς και ειδικότητα ως 
εξής: 

Α. ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

1. κλάδος ΔΕΙ Διοικητικός Λογιστικός θέση (1) Δ-Α 

2. κλάδος ΔΕ7 Νοσηλευτικών θέση (1) Δ-Α 

3. κλάδος ΔΕ24 Ηλεκτρολόγων θέση (1) Δ-Α 

4. κλάδος ΔΕ30 Τεχνιτών θέσεις(2) Δ-Α 

5. κλάδος ΔΕ35 Κηπουρών θέση (1) Δ-Α 

6. κλάδος ΔΕ38 Προσωπικό Η/Υ θέση (1) Δ-Α 

ΚΑΤΗΓΟΡΙΑ ΥΕ 

1. κλάδος ΥΕ1 Κλητ/ρων, Φυλάκων, Γεν. καθ/των θέ- 
σεις(4) Ε-Γ 

2. κλάδος ΥΕ16 Προσωπικό καθαριότητας θέσεις(4) Ε-Γ 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Σύμφωνα με την ΣΤ-39182/24.2.1995 απόφαση του Γε¬ 
νικού Γραμματέα Αθλητισμού, την 21369/5.4.2001 από¬ 
φαση του Γ.Γ. της Περιφέρειας Αττικής, την 
132/19.6.2001 απόφαση του Δημοτικού Συμβουλίου και 
την υπ’ αριθ. 5/26.7.2001 διαπιστωτική πράξη του Δ.Σ. Δια¬ 
πιστώνεται η αυτοδίκαια μετάταξη του αμιγούς προσωπι¬ 
κού του τέως Εθνικού Σταδίου Καισαριανής και κατάταξη 
τους στο Ν.Π.Δ.Δ. « Δημοτικό Στάδιο Καισαριανής» σε 
προσωρινές προσωποπαγείς θέσεις ως εξής: 

1. κλάδος ΔΕ Διοικητικός Λογιστικός θέση (1) 

2. κλάδος ΔΕ Συντηρητής Υδραυλικός θέση (1) 

3. κλάδος ΔΕ Συντηρητής κτιρίων θέση (1) 

4. κλάδος ΥΕ Φυλάκων θέσεις(2) 

5. κλάδος ΥΕ Καθαριστών/στριών θέση (1) 

Γ. ΕΠΟΧΙΑΚΟ ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ 

1. κλάδος ΥΕ Προσωπικό καθαριότητας θέσεις (2) 

2. κλάδος ΥΕ Γ ενικών καθηκόντων θέση (1) 

Άρθρο 4 

Τα τυπικά και ουσιαστικά προσόντα που απαιτούνται 
κατά ειδικότητα 

Καθορίζονται σύμφωνα με τις διατάξεις του Ν. 
1188/1981 του Π.Δ. 37α/1987 και του Π.Δ. 50/2001. 

Άρθρο 5 

Ως προϊστάμενος του τμήματος επιλέγεται υπάλληλος 
του κλάδου ΔΕ Διοικητικός - Λογιστικός, σε περίπτωση 
έλλειψης της παραπάνω κατηγορίας επιλέγεται από τον 
κλάδο ΔΕ Διοικητικός. 

Άρθρο 6 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Έχει την ευθύνη για την καλή λειτουργία των (γρα¬ 
φείων) υπηρεσιών. 

2. Έχει την εύθύνη για την έγκαιρη υλοποίηση των απο¬ 
φάσεων του Δ.Σ. 

3. Ασκεί κάθε αρμοδιότητα ή ενέργεια που του ανατίθε¬ 
ται από το Δ.Σ. με απόφασή του. 

4. Έχει την ευθύνη για την εφαρμογή του κανονισμού 
λειτουργίας του Ν.Π. 

5. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς δικαίωμα ψήφου. 

6. Έχει την ευθύνη για την ομαλή λειτουργία, τάξη και 
καθαριότητα του χώρου άθλησης σε θέματα συντήρη¬ 
σης, εποπτείας, φύλαξης, καθαριότητας σε συνεννόηση 
με τις αντίστοιχες αρμόδιες υπηρεσίες. 

7. Εισηγείται στο Δ.Σ. για την στελέχωση με προσωπικό 
τις υπηρεσίες του τμήματος για ομαλή λειτουργία του 
ΝΠΔΔ. 

8. Μετά από συνεννόηση με τις αρμόδιες υπηρεσίες ει- 
σηγείται και μεριμνά για τις αναγκαίες προμήθειες. 

9. Σε συνεννόηση με τα αθλητικά σωματεία προβαίνει 
στην έκδοση προγράμματος λειτουργίας προπονήσεων 
του ΝΠΔΔ. 

10. Σε συνεννόηση με τον συντηρητή χλοοτάπητα κα¬ 
θορίζει τις προπονήσεις των ποδοσφαιρικών τμημάτων. 


11. Εισηγείται στο Δ.Σ. για την παραχώρηση των εγκα¬ 
ταστάσεων για την διεξαγωγή αθλητικών εκδηλώσεων. 

12. Ενημερώνει το Δ.Σ. για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

13. Φροντίζει και ελέγχει όλες τις αθλητικές και μη εγκα¬ 
ταστάσεις που ανήκουν στο Δημοτικό χώρο άθλησης. 

14. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

15. Χειρίζεται τα θέματα που έχουν σχέση με τους ερ¬ 
γαζόμενους στο Δημοτικό χώρο άθλησης. 

16. Τηρεί ενημερωμένους με όλα τα απαραίτητα στοι¬ 
χεία τους υπηρεσιακούς ατομικούς φακέλους των εργα¬ 
ζομένων στο Ν.Π. 

17. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό χώρο άθλησης. 

18. Καθορίζει το εβδομαδιαίο πρόγραμμα εργασίας του 
προσωπικού με βάρδιες σε συνεργασία με τις αρμόδιες 
υπηρεσίες. 

19. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζόμενους 
στο Δημοτικό χώρο άθλησης εισηγούμενος ανάλογα στο 
Δ.Σ. 

20. Ελέγχει τις παρουσίες των εργαζομένων και ενημε¬ 
ρώνει το Δ.Σ. 

21. Φροντίζει γιατην έγκαιρη σύνταξη αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Ν.Π. των ΟΤΑ. 

22. Παρακολουθεί την κίνηση εσόδων - εξόδων του ΝΠ 
και ενημερώνει έγκαιρα το Δ.Σ. 

23. Προσδιορίζει τις τακτικές ανάγκες του Δημοτικού 
χώρου άθλησης σε ετήσια βάση και προτείνει στο Δ.Σ. την 
προμήθεια διαφόρων υλικών. 

24. Διενεργεί διαγωνισμό για μισθώσεις, εκμισθώσεις 
και προμήθειες που αφορούντο Ν.Π. 

25. Φροντίζει για την σύνταξη, προώθηση διαφόρων 
ενταλμάτων. 

26. Φροντίζει για την είσπραξη διαφόρων πόρων του 
ΝΠ. 

27. Φροντίζει για την μισθοδοσία και λοιπές παροχές 
στους εργαζόμενους του Ν.Π. 

28. Φροντίζει για τις πληρωμές διαφόρων προμηθειών, 
έργων καθώς και διαφόρων τελών, φόρων, χαρτοσήμων, 
ΙΚΑ, ΤΕΑΔΥ κλπ σύμφωνα μετις ισχύουσες διατάξεις των 
ΟΤΑ. 

29. Τηρείτο απαιτούμενα βιβλία σύμφωνα μετις διατά¬ 
ξεις περί Νομικών Προσώπων. 

30. Συνεργάζεται με τους υπαλλήλους των διαφόρων 
υπηρεσιών για θέματα λειτουργίας κ.α. συντονίζει και κα¬ 
τευθύνει την δουλειά τους. 

31. Εισηγείται στο Δ.Σ. για τις συντηρήσεις ή κατασκευ¬ 
ές, υπολογίζει τις απαιτούμενες δαπάνες και εποπτεύει 
και επιβλέπει τις εργασίες μαζί με τον υπεύθυνο του Δ.Σ. 

32. Ευθύνεται για την φύλαξη, συντήρηση, επισκευή 
του εξοπλισμού του ΝΠ. 

33. Φροντίζει και έχει την ευθύνη για την συντήρηση 
όλωντων εγκαταστάσεων του Δημοτικού χώρου άθλησης 
(κτιρίων, εγκαταστάσεων ηλεκτρολογικών, μηχανολογι¬ 
κών, υδραυλικών, θερμοϋδραυλικών εγκαταστάσεων, 
υπαίθριων εγκαταστάσεων χλοοτάπητα, κήπων, παρτέ¬ 
ρια) ν κλπ. 

34. Εχει την ευθύνη για την χάραξη των γραμμών στους 
αγωνιστικούς χώρους. 

35. Συνεργάζεται με τον Πρόεδρο του ΔΣ για την καλλί¬ 
τερη δυνατή υλοποίηση του αθλητικού προγράμματος 
του Δήμου και των λειτουργιών του Ν.Π. 

Άρθρο 7 

Οι αρμοδιότητες των γραφείων που αναφέρονται στο 
άρθρο 2 είναι οι εξής: 

Α. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ Ν.Π. 

1. Καταρτίζει την ημερήσια διάταξη των συνεδριάσεων 
του Ν.Π. σε συνεργασία με τον Πρόεδρο του Δ.Σ. και επι¬ 
μελείται για την κοινοποίηση αυτών κατά τις κείμενες δια¬ 
τάξεις στους συμβούλους του Δ.Σ. 

2. Επιμελείται για την προετοιμασία των αποφάσεων 
του παραπάνω οργάνου. 

3. Τηρεί τα πρακτικά των συνεδριάσεων του Δ.Σ. 

4. Αρχειοθετεί τις αποφάσεις του Δ.Σ. 

5. Μεριμνά για την επικύρωση των πρακτικών. 

6. Διαβιβάζει στις αρμόδιες υπηρεσίες του Ν.Π. ή Δή¬ 
μου τις αποφάσεις αρμοδιότητας του Δ.Σ. 

7. Εκτελεί κάθε εργασία που του αναθέτει το Δ.Σ. και δεν 
υπάγεται στην αρμοδιότητα αλλού γραφείου. 

Β. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ-ΛΟΓΙΣΤΗΡΙΟΥ 
ΔΙΑΧ/ΣΗΣ ΧΡΗΜΑΤΙΚΟΥ - ΠΡΟΜΗΘΕΙΩΝ & ΥΛΙΚΩΝ ΣΥ- 
ΝΤΗΡΗΣΗΣ-ΔΙΑΘΕΣΗΣ & ΕΚΜΕΤΑΛΛΕΥΣΗΣ ΠΕΡΙ¬ 
ΟΥΣΙΑΣ ΚΑΙ ΧΩΡΩΝ ΤΟΥ Ν.Π.Δ.Δ. ΓΡΑΜΜΑΤΕΙΑΣ, ΑΡ¬ 
ΧΕΙΟΥ ΠΡΩΤΟΚΟΛΛΟΥ - ΣΤΑΤΙΣΤΙΚΗΣ ΠΛΗΡΟΦΟΡΙΚΗΣ 

1. Εφαρμόζει την ισχύουσα νομοθεσία σχετικά με την 
υπηρεσιακή κατάσταση του προσωπικού του Ν.Π. 

2. Τηρεί τους ατομικούς υπηρεσιακούς φακέλους των 
υπαλλήλωντου Ν.Π. 

3. Έχει την ευθύνη της γραμματειακής υποστήριξης 
του Ν.Π. για εισερχόμενη και εξερχόμενη αλληλογραφία. 

4. Τηρείτο μισθολογικά μητρώα του προσωπικού, μερι¬ 
μνά για την ασφαλιστική κάλυψη των, συντάσσει τις βε¬ 
βαιώσεις αποδοχών των εργαζομένων. 

5. Έχει την ευθύνη της πρωτοκόλλησης και αρχειοθέ¬ 
τησης εισερχομένων και εξερχομένων εγγράφων καθώς 
και εσωτερικών διαδικασιών και επικοινωνίας των υπηρε¬ 
σιών. 

6. Φροντίζει για την διεξαγωγή των διαδικασιών για την 
πρόσληψη, προαγωγή, απόλυση, μετακίνηση, μετάταξη 
και πειθαρχική προσαγωγή του προσωπικού. 

7. Συντάσσει έγκαιρα κάθε λογής προγράμματα εργα¬ 
σίας και αδειών προσωπ. 

8. Έχει την ευθύνη για την κατάρτιση του προϋπολογι¬ 
σμού εσόδων εξόδων που εισηγείται στο Δ.Σ. μέσα στις 
προθεσμίες που ορίζει ο νόμος, παρακολουθεί την πο¬ 
ρεία εκτέλεσης του προϋπολογισμού και εισηγείται την 
αναμόρφωση του. 

9. Τηρεί τα λογιστικά βιβλία και καταχωρεί σε αυτά τα 
αποτελέσματα εκτέλεσης του προϋπολογισμού, καταρτί- 
ζειτον απολογισμό εσόδων εξόδων τον ισολογισμό και τις 
σχετικές εκθέσεις. 

10. Φροντίζει για την έκδοση χρηματικών ενταλμάτων, 
εισπρακτικών γραμματειών του Ν.Π. και επιμελείται την 
μισθοδοσία (διαδικασία) του προσωπικού. 

11. Έχει την φροντίδα της εκκαθάρισης και της εντολής 
πληρωμής κάθε δαπάνης μετά από τον σχετικό έλεγχο. 

12. Τηρεί στοιχεία μεταβολώνπροσωπικού, ιστογράμμα¬ 
τα και πίνακες ονομαστικής και αριθμητικής σύνθεσης αυ¬ 
τών, ενημερώνει τους στατιστικούς πίνακες ηλεκτρονικά. 


13. Συντάσσει έγκαιρα κάθε λογής προγράμματα ώστε 
να εξασφαλίζει πάντα η εύρυθμη λειτουργία του Ν.Π. 

14. Καταχωρεί και προωθεί τις αιτήσεις για παραχώρη¬ 
ση των εγκαταστάσεων σε αθλητικούς συλλόγους, ομο¬ 
σπονδίες, πολιτιστικά σωματεία κ.λ.π. στην γραμματεία 
του Δ.Σ. 

15. Φροντίζει για την έγκαιρη και νομότυπη διενέργεια 
διαφόρων διαγωνισμών προμήθειας κάθε λογής αναλω¬ 
σίμων ή όχι υλικών για κάλυψη αναγκών του Ν.Π. άλλων, 
ευθύνεται για την έγκαιρη και σωστή σύνταξη των απαι- 
τούμενων διακηρύξεων, προκηρύξεων και δημοσιεύσεων 
ή τοιχοκολλήσεων και ανακοινώσεων αυτών γενικά. 

16. Μεριμνά για την άρτια και νομότυπη κατάρτιση και 
υπογραφή των διαφόρων συμβάσεων προμηθειών υλι¬ 
κών ή ανάθεσης έργων. 

17. Σε συνεργασία με το Δ.Σ. έχει την ευθύνη διαφύλα¬ 
ξης των τίτλων κυριότητας της, της ακίνητης και κινητής 
περιουσίας του Ν.Π.τηναπογραφή αυτής καιτηντήρηση 
ανάλογου αρχείου. 

18. Χρεοπιστώνει τις επιμέρους υπηρεσιακές λειτουρ¬ 
γίες με τα εις την διάθεση του περιουσιακά στοιχεία. 

19. Ευθύνεται για την νομότυπη διενέργεια διαγωνι¬ 
σμών ή άλλων διαδικασιών διαθέσεως, εκμισθώσεως και 
εκμεταλλεύσεως γενικότερα χώρων κτισμάτων, κυλικεί¬ 
ων, κλπ. 

20. Εισηγείται μέρος στη σύσταση Επιτροπών για δια¬ 
γωνισμούς και προωθεί ιεραρχικά την κατακύρωση, εκτέ¬ 
λεση ή καταγγελία των σχετικών συμβάσεων μετά τρίτων. 

21. Μεριμνά για την ασφάλιση κατά οποιοσδήποτε ζη¬ 
μιάς οποιουδήποτε περιουσιακού στοιχείου και παρακο- 
λουθείτην έγκαιρη κατάρτιση, ανανέωση ή ανάκληση των 
σχετικών ασφαλιστηρίων συμβολαίων. 

22. Ασχολείται με τον προσδιορισμό των αναγκαιώντων 
γενικώς στατιστικών στοιχείων όλων των δραστηριοτή¬ 
των του Ν.Π. την μεθόδευση συλλογής αυτών καθώς και 
την επεξεργασία και ανάλυση της. Τηρεί δε σχετικά κατα¬ 
γραφικά προγράμματα παραστατικά στοιχεία και πίνα¬ 
κες. 

23. Μελετά τα στοιχεία για να κατευθύνει καλύτερα την 
αξιοποίηση αλλά και προβολή των εγκαταστάσεων και 
δραστηριοτήτων του Ν.Π. 

24. Φροντίζει την καταγραφή των δραστηριοτήτων του 
Ν.Π. και συντάσσει ετήσια έκθεση πεπραγμένων. 

Γ. ΓΡΑΦΕΙΟ ΤΕΧΝΙΚΩΝ ΣΥΝΤΗΡΗΣΗΣ ΠΡΑΣΙΝΟΥ, 
ΕΓΚΑΤΑΣΤΑΣΕΩΝ ΜΗΧΑΝΟΛΟΓΙΚΟΥ ΚΑΙ ΛΟΙΠΟΥ ΕΞΟ¬ 
ΠΛΙΣΜΟΥ 

1. Ευθύνεται για την σύνταξη μελετών διαμόρφωσης 
χώρων πρασίνου γενικά ανάπτυξης χλοοτάπητα και ειση- 
γείται σχετικά στη γραμματεία του Δ.Σ. για θέματα συ¬ 
ντήρησης και ανάπτυξης πρασίνου σε συνεργασία με τις 
υπηρεσίες του Ν.Π. 

2. Μεριμνά για την καθαριότητα, συντήρηση και καλή 
εμφάνιση των χώρων πρασίνου, ευθύνεται δε για την 
επάρκεια καλή χρήση, συντήρηση και διασφάλιση των κά¬ 
θε λογής γεωργικών μηχανημάτων, εργαλείων και οργά¬ 
νων. 

3. Ευθύνεται και μεριμνά για την αποκατάσταση οποι¬ 
οσδήποτε φθοράς των κτιριακών εγκαταστάσεων ή συ¬ 
ναφών εγκαταστάσεων υπαίθριων χώρων ή διαμορφώσε¬ 
ων αυτών του Ν.Π. συνεργαζόμενο στενά και με τις συ- 
ναρμόδιες υπηρεσίες του Ν.Π. 

4. Καταρτίζει ετήσιο πρόγραμμα προληπτικής συντήρη¬ 
σης των εγκαταστάσεων του Ν.Π. και υποβάλλει τούτο ιε¬ 
ραρχικά κατά τον μήνα Σεπτέμβριο στο Δ.Σ. προς έγκρι¬ 
ση, έχει δε και την εποπτεία εκτέλεσης του προγράμμα¬ 
τος αυτού. 

5. Ευθύνεται για την ετοιμότητα και αποτελεσματικότε¬ 
ρη αξιοποίηση των εις την διάθεση του Ν.Π. μηχανημά¬ 
των, τροχοφόρων μηχανημάτων, κλπ. 

6. Τηρεί βιβλίο χρεώσεων της κινητής περιουσίας κα¬ 
θώς επίσης και βιβλίο συντήρησης αναλυτικό τεχνολογι¬ 
κού λοιπού εξοπλισμού. 

7. Ορίζει προσωπικό ασφαλείας και ετοιμότητας τεχνι¬ 
κού κατά τις αργίες και ενημερώνει τις συνεμπλεκόμενες 
υπηρεσίες. 

8. Ευθύνεται για την κανονική λειτουργία, συντήρηση 
όλων των μηχανολογικών, υδραυλικών και ηλεκτρολογι- 
κών εγκαταστάσεων και δικτύων του Ν.Π. 

9. Ευθύνεται και εκτελεί κάθε απαραίτητη εργασία που 
απορρέει από τις υποχρεώσεις και τις γνώσεις του προ¬ 
σωπικού δικαιοδοσίας της για την επισκευή και συντήρη¬ 
ση των κάθε λογής εγκαταστάσεων. 

10. Παρακολουθεί και ευθύνεται για την αποτελεσματι¬ 
κότερη αξιοποίηση κάθε λογής εξοπλισμού για την ανά¬ 
πτυξη του πρασίνου. 

Δ. ΓΡΑΦΕΙΟ ΚΛΕΙΣΤΟΥ ΓΥΜΝΑΣΤΗΡΙΟΥ - ΕΠΟΠΤΕΙΑΣ, 
ΦΥΛΑΞΗΣ, ΚΑΘΑΡΙΟΤΗΤΑΣ, ΒΟΗΘΗΤΙΚΟΥ ΚΑΙ ΛΟΙΠΟΥ 
ΠΡΟΣΩΠΙΚΟΥ 

1. Έχει την ευθύνη για την σωστή και αποτελεσματική 
λειτουργία του κλειστού γυμναστηρίου και των υπολοί¬ 
πων αθλητικών εγκαταστάσεων. 

2. Φροντίζει για την έγκαιρη έκδοση, ενημέρωση και 
διανομή των προγραμμάτων λειτουργίας του Ν.Π. και με¬ 
ριμνά για τις υλοποιήσεις αυτών. 

3. Εποπτεύει, ελέγχει και προστατεύει όλες τις εγκατα¬ 
στάσεις του Ν.Π. 

4. Έχει την ευθύνη για την καθαριότητα όλων των χώ¬ 
ρων, κτιρίων και εγκαταστάσεων και μεριμνά για την ορ¬ 
θολογική αξιοποίηση του προσωπικού. 

5. Συνεργάζεται μετά αθλητικά σωματεία, σχολεία, μα¬ 
ζικούς φορείς για την υλοποίηση των προγραμμάτων λει¬ 
τουργίας. 

Ε. ΓΡΑΦΕΙΟ ΥΓΕΙΟΝΟΜΙΚΗΣ ΜΕΡΙΜΝΑΣ 

1. Έχει την ευθύνη για την εξασφάλιση και παροχή πρώ¬ 
των βοηθειών τόσο στους αθλούμενους όσο και στους 
επισκέπτες και μεριμνά για την λειτουργία στοιχειωδών 
πρώτων βοηθειών (ΙΑΤΡΕΙΟ) στο Ν.Π. 

2. Φροντίζει για τον εφοδιασμό με απαραίτητο αναλώ¬ 
σιμο και μη ιατροφαρμακευτικό υλικό καθώς και την φύ¬ 
λαξη και συνεχή διατήρηση αυτών σε καλή κατάσταση. 

3. Μεριμνά για την προώθηση, μεταφορά τραυματιών ή 
άλλων ασθενών σε νοσοκομείο. 

Άρθρο 8 

Το προσωπικό που υπηρετεί κατά την δημοσίευση του 
παρόντος κατατάσσεται σε θέσεις αντίστοιχης κατηγο¬ 
ρίας, κλάδου ή ειδικότητας και υπηρεσιακής σχέσης. 

Για τον διορισμό, τα καθήκοντα, τους περιορισμούς 
χρόνου εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης τα πει¬ 
θαρχικά αδικήματα, τη λύση της υπαλληλικής σχέσης και 
της ιατροφαρμακευτικής περίθαλψης των υπαλλήλων 
εφαρμόζονται οι εκάστοτε ισχύουσες νομοθετικές διατά¬ 
ξεις. 


Άρθρο 9 

Η λειτουργία της υπηρεσίας εκτός από όσα ορίζουν οι 
νόμοι καθορίζονται με ειδικούς κανονισμούς που ψηφίζο¬ 
νται από το Δ.Σ. του Ν.Π. και επικυρώνονται από το Δημο¬ 
τικό Συμβούλιο. 

Την αρμοδιότητα σε αντικείμενα που δεν αναφέρονται 
στον παρόντα οργανισμό καθορίζει με απόφαση του ο 
Πρόεδρος του Δ.Σ. του Ν.Π. 

Ο παρών «Ο.Ε.Υ.» συμπληρώνεται ανάλογα των παρου- 
σιαζόμενων αναγκών του Ν.Π. με απόφαση του Δ.Σ. και 
έγκριση του Δημοτικού Συμβουλίου. 

Άρθρο 10 

Από την ψήφιση του παραπάνω «Ο.Ε.Υ.» προκαλείται 
δαπάνη σε βάρος του προϋπολογισμού οικονομικού 
έτους 2004 ύψους 23.500 ευρώ περίπου εφ’ όσων προ- 
σληφθούν όλοι, και για τα επόμενα οικον. έτη το ύψος της 
δαπάνης δεν μπορεί να προσδιοριστεί. 

Άρθρο 11 

Η ισχύς του παρόντος «Ο.Ε.Υ.» αρχίζει από την δημοσί¬ 
ευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ.ΤΣΟΓΚΑ 
-♦- 

Αριθ. οικ. 12723 (2) 

Συγκρότηση Κοινού Υπηρεσιακού Συμβουλίου Ν.Π.Δ.Δ. 

Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη τις διατάξεις: 

α. Των άρθρων 9 και 11 παρ.5 και 7 του Ν.3260/2004 
(ΦΕΚ151 Α'). 

β. Του Ν.2503/1997 «Οργάνωση Διοίκηση Στελέχωση 
Περιφέρειας». 

γ. Τηςπαραγράφου Β4του άρθρου 40του Ν. 1884/1990 
(ΦΕΚ81 Α'). 

δ. Του άρθρου 6του Ν.2839/2000 (ΦΕΚ 196 Α'). 

ε. Την υπ’ αριθμ. 1872/22.3.2001 απόφαση Σύστασης- 
συγκρότησης του Κοινού Υπηρεσιακού Συμβουλίου 
Ν.Π.Δ.Δ. Νομού Καβάλας. 

στ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε πενταμελές υπηρεσιακό συμβούλιο 
αρμόδιο για όλο το προσωπικό των εποπτευομένων 
Ν.Π.Δ.Δ. του Νομού Καβάλας ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Κοινού Υπη¬ 
ρεσιακού Συμβουλίου των Ν.Π.Δ.Δ. και υπηρετούν στο 
Νομό Καβάλας με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από τον Γενικό Γραμματέα Περιφέρειας Α.Μ.Θ. από 
υπαλλήλους που πληρούν τις προϋποθέσεις να επιλε- 
γούν ως Προϊστάμενοι Διευθύνσεων σύμφωνα με τις δια¬ 
τάξεις του άρθρου 11 του Ν.3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από τον Γενικό Γραμματέα Περι¬ 
φέρειας Α.Μ.Θ. από υπαλλήλους που έχουν επιλεγεί ως 
Προϊστάμενοι διευθύνσεων. 

4. Με την απόφαση ορισμού των μελών του κοινού υπη¬ 
ρεσιακού συμβουλίου, ορίζεται ως πρόεδρος ένα από τα 
τακτικά μέλη με αναπληρωτή του, επίσης ένα από τα μέ¬ 
λη αυτά. Στην περίπτωση που προεδρεύει ο αναπληρω¬ 
τής του προέδρου θα συμμετέχει ως τακτικό μέλος ο ανα¬ 
πληρωτής του προεδρεύοντος. 

5. Γραμματέας του κοινού υπηρεσιακού συμβουλίου 
ορίζεται υπάλληλος με βαθμό Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του κοινού υπηρεσιακού συμ¬ 
βουλίου είναι διετής. 

7. Όταν το κοινό υπηρεσιακό συμβούλιο κρίνει θέματα 
προσωπικού με σχέση εργασίας ιδιωτικού δικαίου, αντί 
των δύο αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 10 Νοεμβρίου 2004 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 6445 (3) 

Σύσταση Ειδικού Υπηρεσιακού Συμβουλίου του Εμπορι¬ 
κού και Βιοτεχνικού Επιμελητηρίου ΚΑΣΤΟΡΙΑΣ 
(Ε.Β.Ε.Κ.) Ν. ΚΑΣΤΟΡΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν.2503/1997 (ΦΕΚ 107/τ.Α'/ 
30.5.1997). 

2) Τις διατάξειςτου άρθρου 116, της παρ. 1 γ, 2,3, 4 και 
6 του άρθρου 158, της παρ.3 του άρθρου 159, των άρ¬ 
θρων 162 και 163 (παρ. 1,2,3,5,7, 8,9 και 10) του Ν.2683/ 
1999 (ΦΕΚ 19/τ.Α'/9.2.1999). 

3) Τις διατάξεις της παρ. 1β του άρθρου 6 του 
Ν.2839/2000 (ΦΕΚ 196/τ.Α'/12.9.2000) σχετικά με την ισό¬ 
τιμη συμμετοχή των δύο φύλων στα συλλογικά όργανα. 

4) Τις διατάξεις του Ν.2190/1994 (ΦΕΚ 28/τ.Α'/3.3.1994) 
όπως ισχύουν σήμερα. 

5) Τις διατάξεις της παρ.2 του άρθρου 9, της παρ. 1 του 
άρθρου 10 και του άρθρου 11 του Ν.3260/2004 (ΦΕΚ 
151/τ.Α'/6.8.2004) «Ρυθμίσεις του συστήματος προσλή¬ 
ψεων και θεμάτων δημόσιας διοίκησης». 

6) Τις διατάξεις της παρ.1 του άρθρου 36 και του άρ¬ 
θρου 43 του Π.Δ. 410/1998 (ΦΕΚ191/τ.Α') και της παρ.Β4 
του άρθρου 40 του Ν.1884/1990 (ΦΕΚ81/τ.Α') 

7) Τις διατάξειςτου άρθρου 1 παρ.2ατου Ν.2469/1997 
(ΦΕΚ 38/τ.Α'/14.3.1997) «Περιορισμός και βελτίωση της 


αποτελεσματικότητας των κρατικών δαπανών και άλλες 
διατάξεις». 

8) Το γεγονός ότι λειτουργεί ένα μόνο Νομικό Πρόσωπο 
Δημοσίου Δικαίου στο Ν. ΚΑΣΤΟΡΙΑΣ. 

9) Την ανάγκη σύστασηςτου εν λόγω Συμβουλίου, απο¬ 
φασίζουμε: 

Α) Συστήνουμε στην έδρα του Νομού ΚΑΣΤΟΡΙΑΣ Πε¬ 
νταμελές Ειδικό Υπηρεσιακό Συμβούλιο του Εμπορικού 
και Βιοτεχνικού Επιμελητηρίου ΚΑΣΤΟΡΙΑΣ (Ε.Β.Ε.Κ.) Ν. 
ΚΑΣΤΟΡΙΑΣ. 

Β) Στο Ειδικό Υπηρεσιακό Συμβούλιο συμμετέχουν: 

α. Τρεις (3) μόνιμοι υπάλληλοι του (Ε.Β.Ε.Κ.), με βαθμό 
Α', οι οποίοι ορίζονται με τους αναπληρωτές τους από το 
Διοικητικό Συμβούλιο του Ν.Π., μεταξύ αυτών που έχουν 
τις προϋποθέσεις των παρ.3 και 6 του άρθρου 36 του 
Ν.2190/1994 και οι οποίοι τοποθετούνται από το ίδιο το 
Υπηρεσιακό Συμβούλιο ως Προϊστάμενοι Διεύθυνσης για 
μια τριετία.. 

Αν δεν επαρκούν οι υπάλληλοι με βαθμό Α, ορίζονται μό¬ 
νιμοι δημόσιοι υπάλληλοι ή υπάλληλοι άλλου νομικού 
προσώπου και πάλι με βαθμό Α Αν και τα τρία (3) μέλη του 
υπηρεσιακού συμβουλίου είναι δημόσιοι υπάλληλοι ή 
υπάλληλοι άλλου νομικού προσώπου δεν ισχύουν οι δια¬ 
τάξεις του εδαφίου 6 της παρ.2 του άρθρου 9 του 
Ν.3260/2004. 

Μεταξύ τωντακτικών μελών, ορίζεται ο Πρόεδρος και ο 
αναπληρωτής του, με την απόφαση συγκρότησης του 
Υπηρεσιακού Συμβουλίου. 

Κατά την πρώτη συγκρότηση του Υπηρεσιακού Συμ¬ 
βουλίου ισχύουν οι διατάξεις της παρ.5 του άρθρου 11 
του Ν.3260/2004 (ΦΕΚ 151/τ.Α'/6.8.2004). 

β. Δύο (2) αιρετοί εκπρόσωποι των υπαλλήλων του 
Εμπορικού και Βιοτεχνικού Επιμελητηρίου ΚΑΣΤΟΡΙΑΣ 
(Ε.Β.Ε.Κ.) με βαθμό Α', με τους αναπληρωτές τους οι 
οποίοι εκλέγονται σύμφωνα με τα προβλεπόμενα στην 
αναφερόμενη στην παρ.2 του άρθρου 9 του Ν.3260/2004 
υπουργική απόφαση. 

Το Ειδικό Υπηρεσιακό Συμβούλιο του Ε.Β.Ε.Κ. Ν. 
ΚΑΣΤΟΡΙΑΣ ασκεί αυτοδίκαια (Άρθρο 116 του Ν.2683/ 
1999) και πειθαρχική εξουσία στους υπαλλήλους αρμο¬ 
διότητας του. 

Γ) Εισηγητής και αναπληρωτής του εν λόγω Υπηρεσια¬ 
κού μπορεί να οριστούν χωρίς δικαίωμα ψήφου οι προϊ¬ 
στάμενοι των υπηρεσιών προσωπικού, με απόφαση του 
Δ.Σ. του Εμπορικού και Βιοτεχνικού Επιμελητηρίου 
ΚΑΣΤΟΡΙΑΣ. 

Δ) Ο Γ ραμματέας του Ειδικού Υπηρεσιακού Συμβουλί¬ 
ου ορίζεται με τον αναπληρωτή του επίσης από το Δ.Σ. 
του ανωτέρω Ν.Π. 

Ε) Η θητεία των μελώντου Υπηρεσιακού Συμβουλίου εί¬ 
ναι διετής. 

Η θητείατου πρώτου Ειδικού Υπηρεσιακού Συμβουλίου 
λήγει στις 31.12.2006. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Εμπορικού και Βιοτεχνι¬ 
κού Επιμελητηρίου ΚΑΣΤΟΡΙΑΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 15 Οκτωβρίου 2004 

Ο Γενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 22129 (4) 

Καθορισμός για το έτος 2004 υπέρβασης του ανωτάτου 
ορίου ημερών εκτός έδρας μετακινήσεων που καθορί¬ 
σθηκαν με τις 6496/2.4.2002 και 11312/14.5.2002 απο¬ 
φάσεις Γενικού Γραμματέα Περιφέρειας Ηπείρου, Τε¬ 
χνολόγων Γεωπονίας, υπηρετούντων στις Νομαρχια¬ 
κές Αυτοδιοικήσεις Άρτας- Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 2παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις» όπως συμπληρώ¬ 
θηκαν με τις διατάξεις του άρθρου 25 παρ. 6 του Ν. 
2738/1999. 

3. Τα έγγραφα 18375/31.5.2000 και 2/29896/0022/ 
18.5.2000 των Υπουργείων Εσωτερικών Δημόσιας Διοίκη¬ 
σης και Αποκέντρωσης και Οικονομικών αντίστοιχα για 
την έκδοση από τους Γενικούς Γραμματείς των Περιφε¬ 
ρειών της προβλεπόμενης απόφασης καθορισμού ανω¬ 
τάτου ορίου ημερών κίνησης εκτός έδρας για τους υπη- 
ρετούντες υπαλλήλους στους Ο.Τ.Α. Α' και Β' βαθμού. 

4. Το με αριθμ. πρωτ. 2/6509/0026/4.2.2004 έγγραφο 
του Υπουργείου Οικονομίας και Οικονομικών - Γ ενικό Λο¬ 
γιστήριο του Κράτους «Καταβολή οδοιπορικών εξόδων». 

5. Το με αριθμ. πρωτ. 2/63029/0022/18.1.2002 έγγραφο 
του Υπουργείου Οικονομικών - Γενικό Λογιστήριο του 
Κράτους «Υπέρβαση ανωτάτου ορίου ημερών εκτός 
έδρας». 

6. Τις εν θέματι αποφάσεις μας (ΦΕΚ 465 τεύχος 
Β'/15.4.2002) με τις οποίες καθορίσθηκε ανώτατο όριο 
των επιτρεπομένων κατ’ έτος ημερών μετακίνησης εκτός 
έδρας των υπηρετούντων υπαλλήλων στις Νομαρχιακές 
Αυτοδιοικήσεις της Περιφέρειας Ηπείρου. 

7. Τα με αριθμ. πρωτ. 8517/22.10.2004 και 4711/ 
27.10.2004 αιτήματα αντίστοιχα των Νομαρχιακών Αυτο¬ 
διοικήσεων Άρτας - Θεσπρωτίας για την αντιμετώπιση 
των δημιουργηθέντων προβλημάτων εξαιτίας της εκδή¬ 
λωσης εκτάκτων γεγονότων, συνοδευόμενα από τις σχε¬ 
τικές βεβαιώσεις εξάντλησης του ανωτάτου ορίου μετα¬ 
κινήσεων εκτός έδρας, αποφασίζουμε: 

Α. Ορίζουμε για το έτος 2004 την υπέρβαση του ανωτά¬ 
του ορίου ημερών εκτός έδρας μετακινήσεων κατ’ έτος, 
που καθορίσθηκαν με τις 6496/2.4.2002 και 11312/ 
14.5.2002 αποφάσεις μας, για τους Τεχνολόγους Γεωπο¬ 
νίας Ν. Α. Άρτας - Θεσπρωτίας κατά τριάντα (30) ημέρες. 

Β. Επιτρέπεται ο ετήσιος συμψηφισμός των κατά μήνα 
ημερών με ανώτατο όριο είκοσι (20) ημέρες το μήνα λόγω 
ιδιομορφίας των εργασιών που εκτελούν οι ανωτέρω 
υπάλληλοι και οι οποίες δεν είναι δυνατόν να προγραμ- 
ματισθούν εκ των προτέρων. 

Η δαπάνη για τις ανωτέρω μετακινήσεις ανέρχεται στο 
ποσό των τριών και ήμισυ χιλιάδων (3.500) θυΐΌ για εκά- 
στη Ν.Α και θα βαρύνει τους προϋπολογισμούς των Νο¬ 
μαρχιακών Αυτοδιοικήσεων Άρτας - Θεσπρωτίας ή τα έρ¬ 
γα και τα προγράμματα στα οποία έχει θεσπισθεί αντί¬ 
στοιχη δαπάνη. 


Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 9 Νοεμβρίου 2004 

Ο Γ ενικός Γ ραμματέας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθ.Πρωτ: 43803 (5) 

Κατάργηση του νομικού προσώπου με την επωνυμία 
«Σχολική Επιτροπή Νηπιαγωγείου Μοδιού» και σύστα¬ 
ση νέου Δημοτικού Νομικού Προσώπου με την επωνυ¬ 
μία «Ενιαία Σχολική Επιτροπή Δημοτικού Σχολείου και 
Νηπιαγωγείου του Δ.Δ. Μοδιού» στο Δήμο Μαδύτου 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990 (ΦΕΚ 
110/Α/1990). 

3. Τις διατάξεις της παρ. 10 του άρθρου 6 του Ν. 2503/ 
1997. 

4. Την υπ’ αριθμ. 36687/9.12.1999 (ΦΕΚ 2318 τ. Β'/ 
31.12.1999) απόφαση του Γ ενικού Γ ραμματέα Περιφέρει¬ 
ας Κεντρικής Μακεδονίας που αφορά την σύσταση του 
νομικού προσώπου με την επωνυμία «Σχολική Επιτροπή 
Νηπιαγωγείου Μοδιού». 

5. Την υπ’ αριθμ. 144/2004 απόφαση του Δημοτικού 
Συμβουλίου Μαδύτου. 

6. Την υπ’ αριθμ. 5631/26.7.2000 (ΦΕΚ 1032/Β/ 
22.8.2000) απόφαση του Γενικού Γραμματέα Περιφέρει¬ 
ας Κεντρικής Μακεδονίας όπως αναδημοσιεύθηκε στο 
ΦΕΚ 1339/τ.Β/6.11.2000, τροποποιήθηκε και συμπληρώ¬ 
θηκε με την υπ’ αριθμ. 7427/19.8.2004 (ΦΕΚ 1293/Β7 
23.8.2004) απόφασή μας «περί ορισμού εισηγητών και με¬ 
ταβίβαση εξουσίας υπογραφής «Με εντολή Γενικού 
Γ ραμματέα» αποφάσεων, εγγράφων και άλλων πράξεων 
στο Γ ενικό Διευθυντή, Διευθυντές και Προϊσταμένους Δι¬ 
ευθύνσεων, Τ μημάτων και Γ ραφείων των Υπηρεσιών της 
Περιφέρειας Κεντρικής Μακεδονίας», αποφασίζουμε: 

Α. Καταργούμε το νομικό πρόσωπο με την επωνυμία 
«Σχολική Επιτροπή Νηπιαγωγείου Μοδιού» του Δήμου 
Μαδύτου που συστάθηκε με την υπ’ αριθμ. 36687/ 
9.12.1999 (ΦΕΚ 2318 τ. Β'/31.12.1999) απόφαση του Γενι¬ 
κού Γ ραμματέα Περιφέρειας Κεντρικής Μακεδονίας. 

Β. Συστήνουμε νέο δημοτικό νομικό πρόσωπο με την 
επωνυμία «Ενιαία Σχολική Επιτροπή Δημοτικού Σχολείου 
και Νηπιαγωγείου του Δ. Δ. Μοδίου» στο Δήμο Μαδύτου 
του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται από το 
Δήμο Μαδύτου για την κάλυψη των δαπανών λειτουργίας, 
θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλωσίμων υλικών κ.λ.π. 

β) Η καταβολή της αμοιβής στις καθαρίστριες του σχο¬ 
λείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού του. 

δ) Η διαχείριση των εσόδων από την ενδεχόμενη εκμε¬ 
τάλλευση σχολικού κυλικείου και αγροτεμαχίων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ε) Η υποβολή εισηγήσεων προς την αρμόδια Διεύθυνση 
Πρωτοβάθμιας Εκπαίδευσης για τον εφοδιασμό των σχο¬ 
λείων καιτων βιβλιοθηκώντους με έπιπλα ή άλλα είδη εξο¬ 
πλισμού από τον ΟΣΚ και με βιβλία από το Υπουργείο 
Εθνικής Παιδείας και Θρησκευμάτων. 

στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των σχολι¬ 
κών μονάδων. 

ζ) Η διοργάνωση εκδηλώσεων και δραστηριοτήτων που 
αφορούν στη μόρφωση, στον πολιτισμό, στην παράδοση 
και στο περιβάλλον. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν.1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Μαδύτου. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Μαδύτου που αντιστοιχεί σε ποσοστό 
της συνολικής πίστωσης ύψους τουλάχιστον 64.978,00 € 
που έχει εγγράφει στον Κ.Α. 02.200.212.1 του προϋπολο¬ 
γισμού 2004 προσαρμοζόμενη ανάλογα στα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Οκτωβρίου 2004 

Με εντολή Γενικού Γραμματέα 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 26568 (6) 

Τροποποίηση συστατικής πράξης της ΔΕΠΑΤ του Δήμου 
Τυμπακίου Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 277 και 278 του Δ.Κ.Κ. (Π.Δ. 
410/1995). 

2. Τις διατάξεις του Π.Δ. 250/89 «περί μεταβίβασης αρ¬ 
μοδιοτήτων του Υπ. Εσωτερικών στους Νομάρχες» (ΦΕΚ 
118/10.5.1989 τ.Α'). 

3. Την αριθ. 25027/9.4.1984 απόφαση του Υπ. Εσωτερι¬ 
κών. 

4. Την υπ’ αριθμ. 5742/28.3.1996 απόφασή μας περί σύ¬ 
στασης αμιγούς Δημοτικής Επιχείρησης στο Δήμο Τυ¬ 
μπακίου. 

5. Την υπ’ αριθμ. 6730/12.8.2003 απόφασή μας «περί με¬ 
ταβίβαση εξουσίας υπογραφής» με εντολή Γεν. Γ ραμμα¬ 
τέα αποφάσεων εγγράφων και άλλων πράξεων στο Γεν. 
Δ/ντή, στους προϊστάμενους των Δ/νσεων και Τμημάτων. 


6. Την υπ’ αριθμ. 311/2004 απόφαση του Δ.Σ. Τυμπακίου 
«περί τροποποίηση της συστατικής πράξης της ΔΕΠΑΤ». 

7. Την υπ’ αριθμ. 5412/17.5.2004 έκθεση αξιολόγησης 
της Δ/νσης Σχεδιασμού και Ανάπτυξης για τη σχετική οι¬ 
κονομοτεχνική μελέτη γιατηντροποποίησητου καταστα¬ 
τικού της ΔΕΠΑΤ, αποφασίζουμε: 

1. Τροποποιούμε την υπ’ αριθμ. 5742/28.3.1996 απόφα¬ 
σή μας και για τη σύσταση δημοτικής επιχείρησης με την 
επωνυμία «Δημοτική Επιχείρηση Ανάπτυξης Τυμπακίου» 
κατά το άρθρο 2 αυτής, συγκεκριμένα στο μέρος που 
αφορά τους σκοπούς και δράσεις της επιχείρησης, οι 
οποίοι διευρύνονται με πρόσθεση νέων ως εξής: 
Αξιοποίηση Ακίνητης περιουσίας του Δήμου 
Εκμετάλλευση Αιγιαλού 
Βεβαίωση του ΤΑΠ 
Διαχείριση Λαϊκής Αγοράς 

Συντήρηση των οχημάτων - μηχανημάτων του δήμου 
Παροχή υπηρεσιών καθαριότητας 
Κατασκευή Τεχνικών Έργων 
Εκμετάλλευση Χώρου Στάθμευσης 
Εκμετάλλευση Αναψυκτηρίου 

Γραμματειακή υποστήριξη και λοιπές υποστηρικτικές 
υπηρεσίες προς το Δήμο 
Δημιουργία και λειτουργία Κοινωνικών Δομών 
Λειτουργία Πνευματικού Κέντρου 
Διοργάνωση Πολιτιστικών Εκδηλώσεων 
Δημιουργία Αθλητικού Οργανισμού 
Φύλαξη και συντήρηση αθλητικών εγκαταστάσεων 
Διαχείριση Υπαίθριας Διαφήμισης 
Αξιοποίησης - Διαχείρηση Ευρωπαϊκών και Εθνικών 
Προγραμμάτων 

Κατά τα λοιπά ισχύει η υπ’ αριθμ. 5742/28.3.1996 από¬ 
φασή μας. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Τυμπακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 29 Οκτωβρίου 2004 

Ο Γενικός Γραμματέας 
ΣΕΡΑΦΕΙΜ ΤΣΟΚΑΣ 
-♦- 

Αριθ. 13244 (7) 

Τροποποίηση Οργανισμού Εσωτερικής Υπηρεσίας 
Δήμου Μυστρά Ν. Λακωνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθ. 12 του Ν. 1188/1981 (Φ.Ε.Κ. 
204), όπως τροποποιήθηκε με τις διατάξεις του άρθρ. 8 
παρ. 5 του Ν. 2307/1995. 

2. Τις διατάξεις του άρθρ. 9του Ν. 2503/1997. 

3. Τις διατάξεις του άρθρ. 27 Ν. 3203/2003. 

4. Τις διατάξεις του αρθρ. 29Α του Ν.1558/1985 που 
προστέθηκε με το άρθρ. 27 του Ν.2081/1992 και αντικα- 
ταστάθηκε με το άρθρ. 1 παρ. 20 του Ν. 1469/1997. 

5. Την υπ’ αριθμ. 4681/28.4.1999 απόφασή μας (Τεύχος 
Β' Αριθμ. Φύλλου 766/19.5.1999) περί έγκρισης Ο.Ε.Υ. 
του Δήμου Μυστρά. 

6. Την υπ’ αριθμ. 91/2004 απόφαση του ΔΣ του Δήμου 
Μυστρά περί «Τροποποίησης του ΟΕΥ του Δήμου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την υπ’ αριθμ. 19/2004 σύμφωνη γνώμη του Υπηρε¬ 
σιακού Συμβουλίου ΟΤΑ Νομού Λακωνίας- άρθρ. 8 Ν. 
2307/1995, αποφασίζουμε: 

Εγκρίνουμε τις 91/2004 ΑΔΣ και 254/2004 αποφάσεις 
του Δ.Σ. Μυστρά, που αφορούν στην τροποποίηση του 
Ο.Ε.Υ. του Δήμου ως εξής: 

Στο άρθρο 9 του Ο.Ε.Υ. που έχει ψηφιστεί με την υπ’ 
αριθμ. 93/1999 ΑΔΣ Μυστρά και έχει δημοσιευτεί στο 
Φ.Ε.Κ. 766/τ.Β'/19.5.1999, προστίθεται μία (1) επιπλέον 
θέση ΠΕΙ - Διοικητικών (Οικονομολόγων), σύμφωνα με 
τις διατάξεις του αρθ.27 Ν.3202/2003 και του άρθρ. 9 
Ν.2503/1997, για τη στελέχωση της ταμιακής υπηρεσίας 
του Δήμου, που λειτουργεί από 1.1.2004. 

Μετά την ανωτέρω τροποποίηση το άρθρο 9 του Ο.Ε.Υ. 
του Δήμου διαμορφώνεται ως εξής: 

Άρθρο 9 
ΚΕΦΑΛΑΙΟ Δ 
ΟΡΓΑΝΙΚΕΣ ΘΕΣΕΙΣ 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α (78 και το Π.Δ. 
22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδοο 

ΠΕΙ Διοικητικών 
(1 Δ/κών, 2 Οικον/γων) 

Θέσειο 

3 (τρεις) 

ΠΕ6 

Τοπογράφων Μηχανικών 

1 (μία) 

ΠΕ9 

Γ εωπόνων 

1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδοο 


Θέσειο 

ΤΕ3 

Τεχν. Πολιτικών Μηχανικών 

1 (μία) 

ΤΕ22 

Διοίκησης Μονάδων ΟΤΑ 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδοο 


Θέσειο 

ΔΕΙ 

Διοικητικών 

4 (τέσσερις) 

ΔΕ 12 

Δασοφυλάκων 

1 (μία) 

ΔΕ23 

Ειδικού Προσωπικού 

3 (τρεις) 

ΔΕ24 

Ηλεκτρολόγων 

1 (μία) 

ΔΕ28 

Χειριστών Μηχαν/των Έργων 1 (μία) 

ΔΕ29 

Οδηγών Αυτοκινήτων 

1 (μία) 

ΔΕ30 

Τεχνιτών 

1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδοο 


Θέσειο 

ΥΕ16 

Εργατών 

(καθαριότητα κτιρίων- 
βοηθητικές εργασίες) 

1 (μία) 

ΥΕ16 

Εργατών 

(καθαριότητας) 

2 (δύο) 

ΥΕ16 

Εργατών(συνεργείων) 

3 (τρεις) 

ΥΕ16 

Εργατών 

(ύδρευσης-υδρονομέων) 

1 (μία) 


ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ 
ΔΙΑΒΑΘΜΙΣΗΣ 

(Β' Μέρους του Ν.1188/81) 

Κλάδος Θέσεις 

ΠΕΙ Διοικητικών 1 (μία) 

ΔΕΙ Διοικητικών 2 (δύο) 

Ακροτελεύτιο Άρθρο 

Από τις διατάξεις της απόφασης αυτής θα προκληθεί 
δαπάνη (υπόλοιπο 2004) ποσού περίπου 5.000,00 ευρώ, 
που θα βαρύνειτον ΚΑ 05-111.1 του προϋπολογισμού οικ. 
έτους 2004 (αποδοχές τακτικών υπαλλήλων) και στον 
οποίο έχει εγγράφει πίστωση ποσού 190.000,00ευρώ. 
Στον προϋπολογισμό οικ. έτους 2005 και εξής θα προ- 
βλεφθεί σχετική δαπάνη σε βάρος του ΚΑ 05-111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 3 Νοεμβρίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




